Moordverdagte vas wat hom as soldaat voordoen | Netwerk24
Deur Warda Meyer 19 Mei 2020 14:10
Die polisie in Philippi-Oos het Dinsdagoggend vroeg op patrollie 'n gesoekte moordverdagte vasgetrek.
Sers. Noloyiso Rwexana sê die 21-jarige man was geklee in 'n uniform wat soortgelyk is aan dié van 'n soldaat toe die polisie hom in Mkhombe-singel in Onder-Kruispad voorkeer het.
Hy is deursoek en 'n 9 mm-vuurwapen met ammunisie is in sy besit gevind. "Die man is herken as 'n gesoekte verdagte in verband met 'n moord en drie pogings tot moord wat in Januarie in die township gebeur het," sê Rwexana.
Volgens die polisie word die verdagte ook in Philippi-Oos vir verskeie ander misdade, waaronder roof, kaping en moord, gesoek. Hy sal binnekort in die landdroshof in Wynberg verskyn.